Матч меў вельмі важнае значэнне, абедзве каманда не спяшаліся фарсіраваць падзеі. Тым не меней, менавіта нашым рабятам удалося забіць першымі – гол на рахунку Андрэя Жуковіча. Радасці івацэвіцкай групы падтрымкі не было межаў; на перапынак наша каманда ішла пераможцам. Але пасля перапынку страта канцэнтрацыі каштавала дорага – мінчане двойчы вызначыліся і выйшлі наперад. На жаль, адыграцца не ўдалося, хаця ФК “Івацэвічы” па якасці гульні не саступала сапернікам. “Энергетык-БДАТУ” змог давесці матч да перамогі і стаў уладальнікам Кубка рэгіёнаў.